ZSIGMONDY VILMOS. 
325 
a mikroszkóppal palaeontológiai tartalmára, és csak az imént mondott fogyat¬ 
kozás beálltával kellett e vizsgálatokkal felhagynia. 
Azon nagyszerű eredmények pedig, melyeket Zsigmondy a fúrás 
terén elért, szintén abban lelik természetszerű megoldásukat, hogy a gya¬ 
korlati kérdések megoldásánál mindig a tudományos kutatások nyújtotta 
biztos alapra állt, a mint ezt maga szóval és tettel bizonyítá. 
Hisz e tekintetben egyszerűen csak idéznem kell ama szavait, melyeket 
egyebek közt 1881. szeptember 27-en Trefort Ágoston vallás- és közok¬ 
tatási miniszterhez intézett soraiban kifejezett, mondván: a Ha a gya¬ 
korlat terén némi elismerést kivívnom sikerült, ezt egyesegyedül geológiai 
s ezzel szövetséges palaeontologiai tanulmányoknak köszönhetem, melyek 
combinátióimnál mindig biztos alapúi szolgáltak .» 
Tudományos intézeteink fejlődését benső örömmel ügyeié, s a hol csak 
teheté, ezek gyarapításán fáradozott; nevezetesen a m. k. földtani intézet 
gyűjteménye és szakkönyvtára az, mely neki úgy közvetlenül, mint közve¬ 
títve számtalan becses ajándékot köszön. Még 1 888 elején történt, hogy e ritka 
szép tulajdonságokkal bíró, nemesszívű férfi egy napon azzal állít be hozzám, 
hogy ő élte végpontjához való közeledésének érzetében tulajdona feletti 
rendelkezésével foglalkozván, azon szándékban van, mikent az életében 
a különböző szerzők által munkáikból neki dedikált kúlönlenyomatok, a 
mennyire kívánatosnak tartom, halála beálltával ajándékaként a m. k. 
földtani intézet szakkönyvtárába kebeleztessenek, mert, tévé hozzá, soha 
sem kedvelte azt, hogy az efféle ajándékok az ódondászhoz kerüljenek. 
Valóban szívszorítólag hatottak reám nemeslelkű barátomnak eme hoz¬ 
zám intézett szavai, mert e nyilatkozata, egyesítve azon körülménynyel, 
hogy ö röviddel előbb önszántából szintén felette becses és ritka könyveket 
ajándékozott a m. kir. földtani intézet könyvtárának, csakugyan következ¬ 
tetni engedé azt, hogy erejének fogyását mind jobban érezvén, tényleg a 
hosszú útra készül. 
Zsigmondy Vilmos nagylelkű adománya elhalálozása után özve¬ 
gye által a földtani intézethez juttatván, azóta, óhajához képest, mint 
Zsigmondy Vilmos ajándéka és intézeti tulajdon őriztetik ép úgy, mint a 
foraminiferák ama becses gyűjteménye, melyet különféle fúrásai alkalmával 
az ezekből kikerült anyagból kiiszapolt és szorgosan összegyűjtött, s mely 
végakaratához képest szintén a rn. kir. földtani intézet birtokába jutott. 
Tudományos és egyéb közhasznú társulataink iránt Zsigmondy Vilmos 
mindig melegen érdeklődött. 
1862 óta rendes tagja volt a k. magy. természettudományi társulatnak, 
1864 óta pedig a magyarhoni földtani társulatnak,* mely utóbbinak 
* Megkell jegyeznem, hogy a «Munkál átok » Ill-ik kötetének 202. lapja, a IV-ik 
köt. 122. 1., és az Y-ik kötet 229. 1. szerint a földtani társulathoz való belépésnek 
( 239 ) 
